b'\n_START_ARTICLE_\nKirkkonummen Sanomat\n_START_PARAGRAPH_\nKirkkonummen Sanomat on ilmaisjakelulehti, jota jaetaan Kirkkonummen, Siuntion ja Inkoon alueelle. Lehti ilmestyy kahdesti viikossa, keskiviikkoisin ja lauantaisin. Painos on 28 000 kpl. Lehti on perustettu 1967. Lehden vastaava p\xc3\xa4\xc3\xa4toimittaja ja toimitusjohtaja on Jussi Salo._NEWLINE_Lehti on tunnettu v\xc3\xa4rikk\xc3\xa4ist\xc3\xa4 kannanotoistaan ja r\xc3\xa4v\xc3\xa4k\xc3\xa4st\xc3\xa4 kielenk\xc3\xa4yt\xc3\xb6st\xc3\xa4\xc3\xa4n. Se julkaisee suurimman osan sinne ilmaiseksi l\xc3\xa4hetetyist\xc3\xa4 jutuista. Joka lehdess\xc3\xa4 on my\xc3\xb6s ruotsinkielisi\xc3\xa4 juttuja._NEWLINE_Kirkkonummen Sanomat julkaisee nimimerkki Tapion (kuvataiteilija, graafikko Tapio Soivio) pilapiirroksia. Tapio k\xc3\xa4sittelee piirroksissaan monia t\xc3\xa4m\xc3\xa4n p\xc3\xa4iv\xc3\xa4n polttavia kysymyksi\xc3\xa4, jotka koskevat kasvavan p\xc3\xa4\xc3\xa4kaupunkiseudun kehyskuntien, kuten Kirkkonummenkin, asukkaita.'